SISB วิ่งฉิว 6% ทำ “ออลไทม์ไฮ” ต่อเนื่อง โบรกฯเชียร์ “ซื้อ” มองกำไรปี 62 โตแกร่ง
SISB วิ่งฉิว 6% ทำ "ออลไทม์ไฮ" ต่อเนื่อง โบรกฯเชียร์ "ซื้อ" มองกำไรปี 62 โตแกร่ง ชูเป้า 8.84 บ. โดย ณ เวลา 10.50 น. อยู่ที่ระดับ 6.60 บาท บวก 0.35 บาท หรือ 5.60% สูงสุดที่ระดับ 6.65 บาท ต่ำสุดที่ระดับ 6.25 บาท ด้วยมูลค่าการซื้อขาย 70.74 ล้านบาท
27 ก.พ. 2562

ผู้สื่อข่าวรายงานว่า ราคาหุ้น บริษัท เอสไอเอสบี จำกัด (มหาชน) หรือ SISB ณ เวลา 10.50 น. อยู่ที่ระดับ 6.60 บาท บวก 0.35 บาท หรือ 5.60% สูงสุดที่ระดับ 6.65 บาท ต่ำสุดที่ระดับ 6.25 บาท ด้วยมูลค่าการซื้อขาย 70.74 ล้านบาท

โดยราคาหุ้น SISB ยังคงปรับตัวเพิ่มขึ้นอย่างต่อเนื่อง หลังรายงานผลการดำเนินงานงวดปี 2561 มีกำไรสุทธิเติบโตอย่างแข็งแกร่ง ดังนี้

โดยบริษัทมีกำไรเพิ่มขึ้น เนื่องจากมีรายได้เพิ่มขึ้นกว่าช่วงเดียวกันของปีก่อน จากรายได้ต่าธรรมเนียมทางการศึกษา รายได้จากการขายอุปกรณ์การศึกษา และรายได้อื่น ขณะที่บริษัทมีค่าใช้จ่ายในการบริหารจำนวน 238.67 ล้านบาท คิดเป็นร้อยละ 25.19 ของรายได้รวม โดยเป็นค่าใช้จ่ายเกี่ยวกับพนักงานจำนวน 172.12 ล้านบาท ทั้งนี้ สัดส่วนค่าใช้จ่ายในการบริหารต่อรายได้รวมลดลงจากปี 2560 ร้อยละ 26.34
พร้อมกันนี้ นายยิว ฮอค โคว ประธานเจ้าหน้าที่บริหาร SISB เปิดเผยถึงภาพรวมผลการดำเนินงานในช่วงไตรมาส 1/2562 จะมีรายได้เติบโตมากกว่า เมื่อเทียบกับในช่วงไตรมาส 1/2561 ที่มีผลขาดทุน 500,000 บาท จากผลกระทบจากการปรับมาตรฐานบัญชีใหม่ (IFRS 15) ก่อนเข้าจดทะเบียนในตลาดหลักทรัพย์ฯ ประกอบกับจำนวนนักเรียนที่เพิ่มขึ้นอย่างต่อเนื่อง
โดยล่าสุดเมื่อวันที่ 16 ก.พ.ที่ผ่านมา บริษัทได้ดำเนินการจัดงาน Open House ประจำปี 2562 ถือเป็นการทำการตลาดของบริษัท เพื่อเพิ่มจำนวนนักเรียนอีกหนึ่งช่องทาง ซึ่งมีผู้ปกครองสนใจที่จะให้ลูกเข้ามาศึกษาจำนวนมาก เบื้องต้นได้มีนักเรียนที่สนใจเข้ารับการศึกษา ลงทะเบียนจ่ายค่ามัดจำไว้แล้วทุกสาขาประมาณ 80 คน โดยเฉพาะสาขาประชาอุทิศ มีนักเรียนลงทะเบียนสูงถึง 60 คน
ขณะที่ปัจจุบันบริษัทมีทุนจดทะเบียน 470 ล้านบาท ประกอบธุรกิจให้คำปรึกษาและบริหารจัดการ รวมทั้งให้บริการด้านอื่น ๆ ที่เกี่ยวกับการศึกษา และเป็นผู้รับใบอนุญาตจัดตั้งโรงเรียนในระบบตามพระราชบัญญัติโรงเรียนเอกชน ประเภทโรงเรียนนานาชาติ ซึ่งเป็นผู้นำหลักสูตรการศึกษาของประเทศสาธารณรัฐสิงคโปร์มาใช้เป็นหลักสูตรพื้นฐานในการเรียนการสอน รวมทั้งมีจุดเด่นในการจัดการเรียนการสอนแบบ 3 ภาษา ทั้งภาษาอังกฤษ จีน และไทย
อย่างไรก็ดี นักวิเคราะห์ บล.ฟินันเซีย ระบุคงคำแนะนำ “ซื้อ” ราคาเป้าหมายที่ 8.84 บาท โดยมองปัจจัยการเติบโตของกำไรในปี 2562 ที่นอกจากจะเกิดจากจำนวนนักเรียนที่เพิ่มขึ้นแล้ว ยังเกิดจากอัตราค่าธรรมเนียมที่คาดว่าจะเติบโตราว 5% เป็น 4.4 แสนลบ.ต่อปี และประโยชน์ของ Operating leverage ที่คาดว่าน่าจะทำให้ Gross margin เพิ่มเป็น 39-40% และการประหยัดดอกเบี้ยจ่าย